दोनों का कहना है कि इसके अलावा बच्चे के जन्म से पहले ही होने वाले माता-पिता को इस बारे में बताने की जरूरत है। डॉक्टरों को बताना चाहिए कि बच्चे के जन्म के बाद शारीरिक और मानसिक स्तर पर क्या-क्या परिवर्तन हो सकते हैं। इसके अलावा नई जिम्मेदारी को ठीक से उठाने के तौर-तरीके भी महिलाओं और उनके पति को बताने की जरूरत पर रिसर्च में जोर दिया गया है। रिसर्च में कहा गया है कि बच्चे के जन्म के बाद उसे ही परिवार अहम मानने लगता है। ऐसे में बच्चे की माता को लगता है कि उसे अब परिवार में पहले जैसा स्तर हासिल नहीं है। इसके अलावा बच्चे की देखरेख में शारीरिक श्रम भी बहुत होता है। जोन्स और मेयर्स के मुताबिक महिलाओं में डिप्रेशन की वजह ये भी हो सकती है।